TV7 JERUUSALEMMA UUDISED
Meie tänased teemad -
Araablasest Knesseti liikme sõnul kuulub maa palestiinlastele
Iraan tühistas sionismisvastase konverentsi
Iisraeli araablased osalevad Süüria sõjas
Iisraeli teadlastel on uus ravi ajuvähile
TV7 Jeruusalemma Uudistest - Shalom!
Israel Today kirjutab Iisraeli meedias kajastatud
Knesseti araablasest liikme avaldusest,
kus ilmnes tema vähene ajalootundmus.
Ühendatud Araabia Nimekirja partei esimees Ibrahim Sarsur
ütles muuhulgas, et Aabraham polnud juut, vaid moslem.
Avaldus oli vastus kahe Knesseti juudist liikme kõnele,
mille järgi toetab Piibel Iisraeli nõudmisi Jeruusalemma
ning Juuda ja Samaaria suhtes.
Sarsuri sõnul on selle väite vastu pool miljardit moslemit
ja kogu kristlik maailm.
Iisraeli meedias käivad pidevad ajaloolised ja religioossed debatid
mainitud alade omanduse ja halduse üle.
Nii Juudid kui moslemid võitlevad sama tõotatud maa eest
ja rajavad oma nõudmised pühakirjadele Piiblile ja Koraanile.
Vaatenurka mõistetakse väga hästi Iisraelis,
kuid kristlik Lääs tihti halvustab seda,
püüdes loomult usulisele tülile poliitilist lahendust leida.
Islamistliku ajalootõlgenduse järgi pole juutidel pärandit siin maal,
mis olevat moslemeile lubatud.
Knesseti liige Sarsur väitis üheks põhjuseks seda,
et Koraani järgi polnud Aabraham juut, vaid moslem,
kes uskus Allahisse, nagu ka tema poeg Iisak
ja pojapoeg Jaakob.
Sarsur tõi põhjendusi ka väljastpoolt Koraani,
väites, et Aabraham elas 1300 aastat enne juutide eksistentsi.
Seetõttu kuulub maa palestiinlastele, ütleb Sarsur,
kes on Iisraeli kodanik ja saab Iisraeli riigilt palka.
Sarsuri väitel andis Mooses sharia seaduse iisraellastele.
Aga kuna rahvas shariale ja islamile vastu pani,
kujutab Koraan juutideks peetud rahvast negatiivselt,
ehk inimestena, kes Allahi vastu pattu tegid.
Sarnaselt paljude teiste Palestiina eestkõnelejatega
ignoreeris ka Ibrahim Sarsur sobivalt fakti,
et Koraan ja islam ilmusid maailma alles 2700 aastat pärast Aabrahami
ja ca 2200 aastat pärast Moosest ja väljarännet Egiptusest.
Ynet Newsi teatel tühistas Iraan
igaaastase sionismivastase konverentsi.
Konverentsi algatas Iraani ekspresident Ahmadinejad,
et edendada antisemitismi.
Briti päevalehe The Telegraph sõnul püüab Iraan uue presidendi all
näidata valitsuse diplomaatilisemat suunda
ja tühistas seetõttu novembriks kavandatud konverentsi
"Uus Horisont", kuhu oodati endist USA senaatorit
ja 63 väliskülalist.
The Telegraphi teatel tekitas otsus konverentsi tühistamisest
sellega seotud kõva liini isikute pahaseid kommentaare.
Eelmisel konverentsil tekitas ekspresident Ahmadinejad
rahvusvahelise šoki, nimetades holokausti muinasjutuks
ja nõudes Iisraeli hävitamist.
Uus president Rouhani tunnistas hiljuti juute tabanud
ajaloolist holokaustitragöödiat.
Iraani karmi liini esindajad on rünnanud uut juhti.
Välisminister Mohammad Javad Zarifi stressi tõttu hospitaliseerimises
eelmisel nädalal süüdistatakse uue valitsuse
ja selle kodumaiste vastaste vahelisi pingeid.
Konverentsi korraldaja sõnul oli selle ärajätmine
Iraani valitsuse poolt suur viga.
Avaldust toetasid ka vaenulikud netikommentaarid:
"Kas meie juhid on maailmale nii palju järele andnud,
et kardavad korraldada koverentsi, mis võib solvata Obama tundeid?"
Israel Today teatel tekitavad Iisraeli julgeolekuekspertidele
viimasel ajal üha enam muret teated,
mille järgi Iisraeli araablased osalevad Süüria verises kodusõjas.
Üldiselt toetavad piiri ületavad Iisraeli araablased
fanaatilisi islamiste,
kes püüavad kukutada diktaator Assadi valitsust.
Iisraeli siseluureteenistus Shin Bet kardab,
et araablased naasevad radikaalsemate ja kogenumatena
tipptasemel sõdurikoolitusega.
Süüria võitlustega on ühinenud sadu noori moslemeid
kogu Lähis-Idast ja Euroopast.
Enamik neist on teadlikult eluga riskivad,
seiklushimulised 20-30-aastased noored.
Israel Hayomi rahvusvaheliste usuliste äärmusrühimtuste eksperdi
Yonatan Pine'i sõnul on ilming rahvusvaheline,
ja teda ei hämmasta Iisraeli araablaste ühinemine sõjaga.
Kuigi sõjas osaleb vaid käputäis Iisraeli araablasi,
peab Iisrael olukorda hoolega jälgima.
Viimaste hinnangute järgi võitleb Süürias 15-30 Iisraeli araablast.
Hiljuti hukkus Süüria võitluses esimene Iisraeli araablane.
Tema pere arvas, et ta oli puhkusel Kreekas
või sõpradega Türgis, ja oli väga hämmastunud,
kuuldes tema ühinemisest Süüria mässulistega.
Arutz Sheva kirjutab
Iisraeli teadlaste teedrajavast ajuvähki parandavast leiust.
Iisraeli teadlased tegid olulise ajuvähki parandava leiu.
Dr Regina Golan-Gerstlil Heebrea Ülikoolist
õnnestus avastada pärilik proteiin,
mis osaleb täiskasvanute üldisima ja agressiivseima ajuvähivormi,
glioblastoomi arengus.
USAs näiteks avastatakse igal aastal 22 000 ajuvähijuhtumit.
Uus leid võib pakkuda patsientidele uusi ravivõimalusi.
Need olid meie tänased uudised. Shalom ja kohtumiseni!
Tõlge: Monika Jaaguri